દિલ્હીની પ્રજાએ વિધાનસભા ચૂંટણી 2013માં ભાજપને બહુમતીથી જે 4 બેઠકો પાછળ રાખ્યો હતો, તે જ પ્રજાએ લોકસભા ચૂંટણી 2014માં ભાજપને દિલ્હીની સાતે સાત બેઠકો અપાવી અને નરેન્દ્ર મોદીને પોતાના માથે બેસાડી દીધાં. દિલ્હીમાં ભાજપની જીત કરતા મોટી વાત કેજરીવાલના પક્ષની હાર હતી. ભાજપના વિજયનો સીધો શ્રેય નરેન્દ્ર મોદીને આપવામાં આવ્યો. દેશમાં ભાજપને પૂર્ણ બહુમતી મળી અને નરેન્દ્ર મોદીની દિલ્હીમાં એન્ટ્રી થઈ ગઈ, તો દિલ્હીએ પણ 7 બેઠકો સાથે મોદીને માથે બેસાડ્યાં.